rejauldu/bengali-wikipedia huggingface dataset:
দুমদুম্যা বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।   আয়তন  দুমদুম্যা ইউনিয়নের আয়তন ৭৮,০৮০ একর (৩১৫.৯৮ বর্গ কিলোমিটার)। এটি জুরাছড়ি উপজেলার সবচেয়ে বড় ইউনিয়ন।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা জন। এর মধ্যে ৭,৩৫১জন বৌদ্ধ, ১৬৪জন মুসলিম, ১২৫জন খ্রিস্টান, ২৫জন হিন্দু ।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  জুরাছড়ি উপজেলার সর্ব-পূর্বে দুমদুম্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬০ কিলোমিটার। এ ইউনিয়নের দক্ষিণে বিলাইছড়ি উপজেলার ফারুয়া ইউনিয়ন, পশ্চিমে জুরাছড়ি ইউনিয়ন ও বরকল উপজেলার আইমাছড়া ইউনিয়ন এবং উত্তরে ও পূর্বে ভারতের মিজোরাম প্রদেশ অবস্থিত।   প্রশাসনিক কাঠামো  দুমদুম্যা ইউনিয়ন জুরাছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি দুমদুম্যা মৌজা নিয়েই গঠিত।  ওয়ার্ডভিত্তিক এ ইউনিয়নের গ্রামগুলো হল: ওয়ার্ড নংগ্রামের নাম১নং ওয়ার্ডবামসুবলং২নং ওয়ার্ডবরকলক৩নং ওয়ার্ডচাম্পাইপাড়া৪নং ওয়ার্ডবড় কড়ইদিয়া৫নং ওয়ার্ডবগাখালী৬নং ওয়ার্ডমন্দিরাছড়া৭নং ওয়ার্ডবস্তিপাড়া৮নং ওয়ার্ডকান্দারাছড়া৯নং ওয়ার্ডমন্দিরাছড়া   শিক্ষা ব্যবস্থা  দুমদুম্যা ইউনিয়নের সাক্ষরতার হার ৭.৭৭%। এ ইউনিয়নে ১টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।   শিক্ষা প্রতিষ্ঠান  নিম্ন মাধ্যমিক বিদ্যালয়  বরকলক নিম্ন মাধ্যমিক বিদ্যালয়  প্রাথমিক বিদ্যালয়  আনন্দপাড়া বেসরকারি প্রাথমিক বিদ্যালয়  করল্যাছড়ি বেসরকারি প্রাথমিক বিদ্যালয়  কলাবনছড়া বেসরকারি প্রাথমিক বিদ্যালয়  কুলুকপানিছড়া বেসরকারি প্রাথমিক বিদ্যালয়  ঘিলালুদিমোন বেসরকারি প্রাথমিক বিদ্যালয়  চুমাচুমি বেসরকারি প্রাথমিক বিদ্যালয়  ছোট কড়াইদিয়া বেসরকারি প্রাথমিক বিদ্যালয়  দুলুছড়ি বেসরকারি প্রাথমিক বিদ্যালয়  নাকশাতুলী বেসরকারি প্রাথমিক বিদ্যালয়  ফরেস্ট ভিলেজার বস্তিপাড়া সরকারি প্রাথমিক বিদ্যালয়  বরকলক সরকারি প্রাথমিক বিদ্যালয়  বালুছড়া বেসরকারি প্রাথমিক বিদ্যালয়  ভূয়াতলীছড়া সরকারি প্রাথমিক বিদ্যালয়  মন্দিরাছড়া বেসরকারি প্রাথমিক বিদ্যালয়  শীমেইতুলী বেসরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=414&thana=41405&union=04   যোগাযোগ ব্যবস্থা  ভারত সীমান্তবর্তী ও পাহাড়বেষ্টিত দুমদুম্যা ইউনিয়নে যোগাযোগের একমাত্র মাধ্যম পায়ে হেঁটে, যার কোন বিকল্প নেই। তবে শুকনো মৌসুমে কিছু অংশ মোটর সাইকেলে যাওয়া যায়।   খাল ও নদী  দুমদুম্যা ইউনিয়নের মধ্য দিয়ে প্রবাহিত হচ্ছে সুবলং খাল, তেছড়ি খাল এবং টেগা খাল।   হাট-বাজার  দুমদুম্যা ইউনিয়নের প্রধান ৩টি হাট-বাজার হল বরকলক বাজার, বগাখালী বাজার এবং বস্তিপাড়া বাজার।   দর্শনীয় স্থান   বরকলক   জনপ্রতিনিধি   বর্তমান চেয়ারম্যান: শান্তি রাজ চাকমা   আরও দেখুন   জুরাছড়ি উপজেলা  জুরাছড়ি থানা  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:জুরাছড়ি উপজেলার ইউনিয়ন
থাম্ব| স্যার ইয়ান ম্যাককার্টনি (জন্ম ২৫ এপ্রিল ১৯৫১) একজন ব্রিটিশ লেবার পার্টির রাজনীতিবিদ যিনি ১৯৮৭ এবং ২০১০ সাল থেকে মেকারফিল্ডের সংসদ সদস্য (এমপি) হিসাবে দায়িত্ব পালন করেছিলেন। ম্যাককার্টনি ২০০৩ থেকে ২০০৭ পর্যন্ত টনি ব্লেয়ারের মন্ত্রিসভায় দায়িত্ব পালন করেন, যখন গর্ডন ব্রাউন প্রধানমন্ত্রী হন। তিনি ২০১০ ডিসসোলিউশন অনার্স লিস্টে নাইট ব্যাচেলর হন।  ২৩ মে ২০০৯-এ, ম্যাককার্টনি ঘোষণা করেন যে তিনি খারাপ স্বাস্থ্যের কারণে ২০১০ সালের সাধারণ নির্বাচনে আর দাঁড়াবেন না।  তথ্যসূত্র   বহিঃসংযোগ  Article on McCartney, The Guardian Guardian Unlimited Politics – Ask Aristotle: Ian McCartney MP TheyWorkForYou.com – Ian McCartney MP The Public Whip – Ian McCartney voting record  |-  |-  |-  |-  |-  বিষয়শ্রেণী:শ্রমিক দল (যুক্তরাজ্য) এর চেয়ারম্যান বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:নাইটস ব্যাচেলর বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৫১-এ জন্ম বিষয়শ্রেণী:মেকারফিল্ডের যুক্তরাজ্যের সংসদ সদস্য বিষয়শ্রেণী:নিউ লেবার বিষয়শ্রেণী:লেঞ্জি একাডেমিতে শিক্ষিত ব্যক্তি বিষয়শ্রেণী:পরিবহন ও সাধারণ শ্রমিক ইউনিয়ন সমর্থিত সংসদ সদস্য বিষয়শ্রেণী:বৃহত্তর ম্যানচেস্টারের কাউন্সিলর
শিলং লাজং এফসি ভারতের শিলং শহরের একটি ফুটবল দল। ১৯৮৩ সালে স্থাপিত হওয়া এই দল, ২০০৯-১০ সালে উত্তর-পূর্ব ভারতের প্রথম দল হিসেবে আই লিগে  প্রতিদ্বন্দ্বিতা করেছিল  এবং ফেডারেশন কাপে দ্বিতীয় স্থান লাভ করে। ২০১০-১১ সালে, এই দলটি আই-লিগ দ্বিতীয় ডিভিশনে খেলবে।আনন্দবাজার পত্রিকা, ২৯ মে ২০১০   তথ্যসূত্র   আরও পড়ুন  বহিঃসংযোগ  সকারওয়ে  ওয়ার্ল্ডফুটবল.নেট   এআইএফএফ  গ্লোবাল স্পোর্টস আর্কাইভ  বিষয়শ্রেণী:ভারতের ফুটবল ক্লাব বিষয়শ্রেণী:আই-লিগের ক্লাব বিষয়শ্রেণী:শিলং লাজং ফুটবল ক্লাব বিষয়শ্রেণী:১৯৮৩-এ প্রতিষ্ঠিত ফুটবল ক্লাব বিষয়শ্রেণী:মেঘালয়ের ফুটবল ক্লাব
থাম্ব|ডোমেইন নাম রেজিস্ট্রার। একটি ডোমেইন নাম রেজিস্ট্রার এমন একটি কোম্পানি যা ইন্টারনেট ডোমেইন নামগুলির সংরক্ষণ পরিচালনা করে। একটি ডোমেইন নাম রেজিস্ট্রার একটি জেনেরিক টপ-লেভেল ডোমেইন (জিটিএলডি) রেজিস্ট্রি অথবা একটি কান্ট্রি কোড টপ-লেভেল ডোমেইন (সিসিটিএলডি) রেজিস্ট্রি দ্বারা অনুমোদিত হতে হবে। একজন রেজিস্ট্রার নির্ধারিত ডোমেইন নাম রেজিস্ট্রির নির্দেশিকা অনুযায়ী কাজ করে।  ইতিহাস ১৯৯৯ সাল পর্যন্ত, নেটওয়ার্ক সলিউশন ইনকর্পোরেটেড (এনএসআই) .কম, .নেট, এবং .অর্গ টপ-লেভেল ডোমেইন (টিএলডি) এর জন্য রেজিস্ট্রি পরিচালনা করে। ডোমেইন নাম রেজিস্ট্রি অপারেটরের কাজ ছাড়াও, এই ডোমেনগুলির জন্য এটি একমাত্র রেজিস্ট্রারও ছিল। যাইহোক, বেশ কয়েকটি কোম্পানি স্বাধীন রেজিস্ট্রার পরিষেবা তৈরি করেছিল। ১৯৯৬ সালে এমন কোম্পানির একটি ইভান পোপের কোম্পানি, নেটনেমস, একটি স্বতন্ত্র বাণিজ্যিক ডোমেইন নাম নিবন্ধন পরিষেবার ধারণা তৈরি করে যা জনসাধারণের কাছে ডোমেইন নিবন্ধন এবং অন্যান্য সংশ্লিষ্ট পরিষেবা বিক্রি করে, কার্যকরভাবে একটি শিল্পের খুচরা বাহু প্রতিষ্ঠা করে যার রেজিস্ট্রি পাইকারী বিক্রেতা।  ১৯৯৭ সালে, পিজিমিডিয়া ডিএনএস রুট জোনকে একটি অপরিহার্য সুবিধা হিসেবে উল্লেখ করে এনএসআই-এর বিরুদ্ধে একটি অবিশ্বাস মামলা দায়ের করে এবং ন্যাশনাল সায়েন্স ফাউন্ডেশন (এনএসএফ) এই ক্রিয়ায় প্রতিবাদী হিসেবে যোগদান করে। শেষ পর্যন্ত, এনএসআইকে অবিশ্বাস মামলা থেকে রেহাই দেওয়া হয়েছিল, কিন্তু মামলাটি ডোমেইন নাম বাজার পুনর্গঠনের জন্য যথেষ্ট চাপ সৃষ্টি করেছিল।  ১৯৯৮ সালের অক্টোবরে, ক্রমবর্ধমান ডোমেইন নাম নিবন্ধন ব্যবসা এবং অন্যান্য আগ্রহী পক্ষের চাপের পরে, মার্কিন যুক্তরাষ্ট্রের বাণিজ্য বিভাগের সাথে এনএসআই এর চুক্তি সংশোধন করা হয়েছিল। এই সংশোধনের জন্য একটি শেয়ার্ড রেজিস্ট্রেশন সিস্টেম তৈরির প্রয়োজন ছিল যা একাধিক রেজিস্ট্রারকে সমর্থন করে। ইন্টারনেট কর্পোরেশন ফর অ্যাসাইনড নেম এন্ড নাম্বার (আইসিএএনএন)-এর তত্ত্বাবধানে এই সিস্টেমটি আনুষ্ঠানিকভাবে সেবা দেয়া শুরু করে, যদিও ১১ মার্চ, ১৯৯৯ থেকে এই সিস্টেমটি ব্যবহার করে বেশ কিছু টেস্টব্যাড রেজিস্ট্রার ছিল। তারপর থেকে, ৯০০ টিরও বেশি রেজিস্ট্রার প্রবেশ করেছে ডোমেইন নাম নিবন্ধন পরিষেবার বাজারে।  যেসব রেজিস্ট্রার প্রাথমিকভাবে বাজারে প্রবেশ করেছিলেন তাদের মধ্যে অনেকেই ক্রমাগত বৃদ্ধি পেয়েছে এবং প্রতিদ্বন্দ্বীদের ছাড়িয়ে গেছে। গোড্যাডি হলো সবচেয়ে বড় রেজিস্ট্রার। অন্যান্য ব্যাপকভাবে ব্যবহৃত রেজিস্ট্রারগুলির মধ্যে রয়েছে ইনোম, টুকোস, ওয়েব সেন্ট্রাল গ্রুপ। রেজিস্ট্রার যারা প্রথম দিকে বাজারে নেতৃত্ব দিয়েছিলেন কিন্তু পরবর্তীতে প্রতিদ্বন্দ্বীদের ছাড়িয়ে গিয়েছিলেন তাদের মধ্যে রয়েছে নেটওয়ার্ক সলিউশন এবং ডটস্টার।  প্রতিটি আইসিএএন-অনুমোদিত রেজিস্ট্রারকে অবশ্যই $৪,০০০ মার্কিন ডলার এবং একটি পরিবর্তনশীল ফি প্রদান করতে হবে। পরিবর্তনশীল রেজিস্ট্রার ফির যোগফল মোট $৩.৮ মিলিয়ন মার্কিন ডলার। ভাগ করা নিবন্ধন ব্যবস্থার দ্বারা ব্যবহারকারীদের বিভিন্ন দামে বিভিন্ন পরিসেবা প্রদানকারী অনেক নিবন্ধক থেকে বেছে নিতে সক্ষম করে।  আরোও দেখুন ড্রপ রেজিস্ট্রার ব্যক্তিগত সাব-ডোমেইন রেজিস্ট্রি  তথ্যসূত্র  বিষয়শ্রেণী:ডোমেইন নেম সিস্টেম বিষয়শ্রেণী:ডোমেইন নাম রেজিস্ট্রার
আব্বাছিয়া উচ্চ বিদ্যালয় নেত্রকোণা জেলা সদরে অবস্থিত একটি মাধ্যমিক বিদ্যালয়। স্কুলটি নেত্রকোণা-কেন্দুয়া সড়কের পশ্চিমে এবং ৭নং কাইলাটি ইউনিয়ন পরিষদের দক্ষিণ পার্শে বালুয়াকান্দা বাজারে অবস্থিত। নেত্রকোণা উপজেলা পরিষদ থেকে এর দূরত্ব ৩ কিলোমিটার(দক্ষিণ দিকে)। বর্তমানে স্কুলটিতে ১০৬০ জন শিক্ষার্থী অধয়নরত রয়েছে।   ইতিহাস  আব্বাছিয়া উচ্চ বিদ্য়ালয় নেত্রকোণা সদর উপজেলার একটি অন্যতম প্রাচীন একটি বিদ্যালয়। ১৯৬০ সালে তৎকালীন সংসদ সদস্য হাজী মুহাম্মদ আবু আব্বাছ স্থানীয় লোকজনের সহযোগীতায় বিদ্যালয়টি প্রতিষ্ঠা করেন।  শিক্ষাকার্যক্রম  বিদ্যালয়ে পাঠদান কার্যক্রমে বাংলাদেশ জাতীয় পাঠ্যপুস্তক ও শিক্ষাক্রম বোর্ড কর্তৃক প্রণীত নীতিমালা অনুসরণ করা হয়। স্কুলটিতে শুধুমাত্র বাংলা মাধ্যমে পাঠদান করা হয় এবং ষষ্ট থেকে অষ্টম শ্রেণী পর্যন্ত একই পদ্ধতিতে পাঠদান সম্পন হয়। নবম ও দশম শ্রেনীতে মানবিক, ব্যবসায় শিক্ষা ও বিজ্ঞান এই তিন শাখায় পাঠ্যক্রম অনুযায়ী পাঠদান করা হয়।   পোশাক  সকল শিক্ষার্থীকে স্কুল ইউনিফর্ম পরিধান করতে হয়।  ছেলেঃ সাদা শার্ট, আকাশী রংয়ের প্যান্ট ও সাদা জুতা  মেয়েঃ নীল সালোয়ার কামিজ, সাদা পায়জামা, সাদা ওড়না, সাদা বেন্ট ও সাদা জুতা  বিদ্যালয় ভবন  বিদ্যালয়টিতে দুইটি প্রধান ভবন ও একটি সম্প্রসারিত ভবন রয়েছে। পূর্বপাশে অবস্থিত একটি দ্বিতল ভবন ও তার ঠিক পেছনেই রয়েছে পশ্চিম ভবন। সম্পসারিত ভবনটি দক্ষিণ পার্শ্বে অবস্থিত।  প্রশাসন  স্কুলের মোট শিক্ষক ১৭ জন। স্কুল পরিচালনা কমিটি স্কুলটি পরিচালনা করেন।  তথ্যসূত্র   বিষয়শ্রেণী:নেত্রকোণা জেলার বিদ্যালয়
যোগেশ চান্দেকর () একজন ভারতীয় চিত্রনাট্যকার। তিনি আন্ধাধুন চলচ্চিত্র রচনার জন্য সর্বাধিক পরিচিত। এই কাজের জন্য তিনি শ্রীরাম রাঘবন, অরিজিৎ বিশ্বাস, পূজা লধা সুরতি ও হেমন্ত এম. রাওয়ের সাথে যৌথভাবে শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার, ফিল্মফেয়ার পুরস্কার-সহ একাধিক পুরস্কার অর্জন করেন। এছাড়া তিনি মনিকা, ও মাই ডার্লিং (২০২২) চলচ্চিত্রের জন্য শ্রেষ্ঠ কাহিনি বিভাগে আইফা পুরস্কারের মনোনয়ন লাভ করেন।  পুরস্কার ও মনোনয়ন  প্রদানের তারিখ পুরস্কার বিভাগ মনোনীত কর্ম ফলাফল  ১৯ মার্চ ২০১৯ জি সিনে পুরস্কার শ্রেষ্ঠ লেখনী আন্ধাধুন   ২৩ মার্চ ২০১৯ ফিল্মফেয়ার পুরস্কার শ্রেষ্ঠ চিত্রনাট্য   ৯ আগস্ট ২০১৯ জাতীয় চলচ্চিত্র পুরস্কার শ্রেষ্ঠ উপযোগকৃত চিত্রনাট্য   ১৮ সেপ্টেম্বর ২০১৯ আইফা পুরস্কার শ্রেষ্ঠ কাহিনি   শ্রেষ্ঠ চিত্রনাট্য  ২৭ মে ২০২৩ আইফা পুরস্কার শ্রেষ্ঠ কাহিনি মনিকা, ও মাই ডার্লিং    তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চিত্রনাট্যকার বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ কাহিনি বিভাগে আইফা পুরস্কার বিজয়ী বিষয়শ্রেণী:শ্রেষ্ঠ চিত্রনাট্য বিভাগে আইফা পুরস্কার বিজয়ী
thumb|right|বৃক্ষ সনাক্তকরণের ক্ষেত্রে পাতার আকৃতি সবচাইতে জনপ্রিয় হাতিয়ার বৃক্ষবিজ্ঞান বা কাষ্ঠল উদ্ভিদবিজ্ঞান  হল কাষ্ঠল উদ্ভিদের (বৃক্ষ, গুল্ম, এবং কাষ্ঠলতা) বিজ্ঞান ও অধ্যয়ন। উদ্ভিদ শ্রেণিবিন্যাসবিদ্যা ও বৃক্ষবিজ্ঞানের মধ্যে তেমন কোনো স্পষ্ট পার্থক্য নেই। তথাপি, কাষ্ঠল উদ্ভিদ কেবল বিভিন্ন উদ্ভিদ গোত্রের অন্তর্ভুক্ত নয়, এসব গোত্র আবার কাষ্ঠল এবং অকাষ্ঠল, উভয় সদস্য নিয়ে গঠিত হতে পারে। কিছু গোত্র খুবই অল্প সংখ্যক কাষ্ঠল প্রজাতি নিয়ে গঠিত। এই ব্যাপারটি বৃক্ষবিজ্ঞান সম্পর্কিত দৃষ্টিকোণের কার্যকারিতাকে দারুণভাবে সীমাবদ্ধ করে দেয়। বৃক্ষবিজ্ঞানের মূলত বনবিজ্ঞান বা উদ্ভিদবিজ্ঞানের একটি শাখা যেখানে বৃক্ষ ও অন্যান্য কাষ্ঠল উদ্ভিদের শ্রেণিবিন্যাস, নামকরণ, শনাক্তকরণ, ও বিস্তার নিয়ে অধ্যয়ন করা হয়।এলবার্ট এল. লিটল,Notes on Tropical Dendrology, ওয়াশিংটন ডিসি। এটিকে ইংরেজিতে ডেনড্রোলজি বা জাইলোলজি বলে।   বৃক্ষবিজ্ঞানের যে অংশ ক্রান্তীয় অঞ্চলের বিষয়বস্তু নিয়ে আলোচনা করে তাকে ক্রান্তীয় বৃক্ষবিজ্ঞান বলা যেতে পারে। ক্রান্তীয় বৃক্ষবিজ্ঞান অধ্যয়নের পাঁচটি প্রধান উদ্দেশ্য রয়েছে। যেমনঃ বৃক্ষের নামকরণ, শ্রেণিবিন্যাস, সনাক্তকরণ, বিস্তার, এবং গুরুত্বপূর্ণ বনজ বৃক্ষ।    উদ্ভিদবিদ্যার সাথে সম্পর্ক  বৃক্ষবিজ্ঞানকে প্রায়সই উদ্ভিদবিদ্যার সাথে গুলিয়ে ফেলা হয়। কিন্তু, উদ্ভিদবিদ্যায় যেখানে সব ধরনের সাধারণ উদ্ভিদের অধ্যয়ন করা হয়, সেখানে বৃক্ষবিজ্ঞান কেবল কাষ্ঠল উদ্ভিদ নিয়ে অধ্যয়ন করে। বৃক্ষবিজ্ঞানকে উদ্ভিদবিজ্ঞানের একটি উপবিভাগ হিসেবে বিবেচনা করা যায় যা কাষ্ঠল উদ্ভিদের জন্য বিশেষায়িত।   তথ্যসূত্র    বহিঃসংযোগ   আইওয়া স্টেট- বৃক্ষবিজ্ঞান   ভার্জিনিয়া টেক'র বন জীববিজ্ঞান ও বৃক্ষবিজ্ঞানের শিক্ষামূলক সাইট   বৃক্ষবিজ্ঞানের উপর তথ্য এবং অন্যান্য বৃক্ষ সনাক্তকরণ সংগ্রহশালা  বিষয়শ্রেণী:বনবিজ্ঞান বিষয়শ্রেণী:বৃক্ষবিজ্ঞান বিষয়শ্রেণী:উদ্ভিদবিজ্ঞানের শাখা
নিউজউইক () মার্কিন যুক্তরাষ্ট্রের নিউ ইয়র্ক ভিত্তিক একটি বিখ্যাত নিউ ম্যাগাজিন। ১৯৩৩ সালের ১৭ই ফেব্রুয়ারি এটির প্রকাশনা শুরু হয়। নিউজউইকের প্রধান পৃষ্ঠপোষক দ্য নিউজউইক ডেইলি বিস্ট কোম্পানি, প্রধান সম্পাদক টিনা ব্রাউন এবং প্রকাশক রয় চেলসটউস্কি।   আরো দেখুন    তথ্যসূত্র    বহিঃসংযোগ     NewsweekVideo's Channel  The Washington Post Company  History and Demographics of Newsweek  বিষয়শ্রেণী:মার্কিন ম্যাগাজিন বিষয়শ্রেণী:মার্কিন সংবাদ ম্যাগাজিন বিষয়শ্রেণী:মার্কিন সাপ্তাহিক ম্যাগাজিন বিষয়শ্রেণী:১৯৩৩-এ প্রতিষ্ঠিত ম্যাগাজিন বিষয়শ্রেণী:স্বতন্ত্র ম্যাগাজিন বিষয়শ্রেণী:২০১০-এর অধিগ্রহণ ও একত্রীকরণ বিষয়শ্রেণী:মার্কিন যুক্তরাষ্ট্রের সাপ্তাহিক ম্যাগাজিন বিষয়শ্রেণী:নিউ ইয়র্ক সিটির ম্যাগাজিন বিষয়শ্রেণী:২০১৩-এর অধিগ্রহণ ও একত্রীকরণ বিষয়শ্রেণী:সাপ্তাহিক সংবাদ ম্যাগাজিন
অর্থশাস্ত্রে পণ্য বলতে মূলত মূল্য আরোপিত পণ্যকে বোঝানো হয়। এটির ইংরেজি প্রতিশব্দ, "commodity".  ইংরেজি শব্দটির উৎপত্তি ল্যাটিন "commode" ধাতু থেকে যার অর্থ "সঠিক পরিমাপণ। মার্ক্সীয় অর্থনীতিতে পণ্য এবং তার উপযোগের উপর বিশেষ গুরুত্ব আরোপ করা হয়েছে। মার্ক্সের মতে, যে কোন পণ্যের রয়েছে একটা গুণ, যা হলো তা মানুষের কোন প্রয়োজন বা চাহিদা মেটায়। এই চাহিদা হতে পারে বাস্তবিক, যেমন খাদ্যদ্রব্য, আবার কাল্পনিক বা বিলাস দ্রব্য, যেমন, রং ফর্সা করার ক্রীম। পণ্যের এই গুণটিকে মার্ক্স 'উপযোগীতা' (use-value) বলে উল্লেখ করেছেন। উপযোগীতাই মূলত পণ্যের ভৌত বৈশিষ্ট্যকে নির্দেশ করে, যা মানুষের জীবনযাত্রা সহজ বা সুখকর করে।   তথ্যসূত্র    দ্য ক্যাপিটাল - প্রথম খন্ড   বিষয়শ্রেণী:অর্থনীতি (সামাজিক বিজ্ঞান) বিষয়শ্রেণী:পূর্ণ-বিনিমেয় পণ্য
ফাবিয়ান রুইস পেনিয়া (, ; জন্ম: ৩ এপ্রিল ১৯৯৬; ফাবিয়ান রুইস নামে সুপরিচিত) হলেন লস পালাসিওস ই ভিয়াফ্রাঙ্কায় জন্মগ্রহণকারী একজন স্পেনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এ নাপোলি এবং স্পেন জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় খেললেও মাঝেমধ্যে বাম পাশের মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  স্পেনীয় ফুটবল ক্লাব লস পালাসিওসের যুব পর্যায়ের হয়ে খেলার মাধ্যমে রুইস ফুটবল জগতে প্রবেশ করেন; অতঃপর তিনি রিয়াল বেতিসের হয়ে খেলার মাধ্যমে নিজের খেলার বিকাশ করেছেন। ২০১৪–১৫ মৌসুমে, প্রথমে রিয়াল বেতিস বি-এর হয়ে এবং পরবর্তীতে রিয়াল বেতিসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, রিয়াল বেতিসের হয়ে তিনি ৪ মৌসুম অতিবাহিত করেছেন; এই ক্লাবের হয়ে তিনি ৫৬ ম্যাচে ৩টি গোল করেছেন। তিনি এক মৌসুমের জন্য এলচের হয়ে ধারে খেলেছেন। ২০১৮–১৯ মৌসুমে, তিনি ৩০ মিলিয়ন ইউরোর বিনিময়ে রিয়াল বেতিস হতে ইতালীয় ফুটবল ক্লাব নাপোলিতে যোগদান করেছেন।  দলগতভাবে, ঘরোয়া ফুটবলে, রুইস এপর্যন্ত ২টি শিরোপা জয়লাভ করেছেন, যার ১টি রিয়াল বেতিসের হয়ে এবং ১টি নাপোলির হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৯ উয়েফা ইউরোপীয় অনূর্ধ্ব-২১ চ্যাম্পিয়নশিপ।  তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বেতিস দেপোর্তিবো বালোম্পিয়ের খেলোয়াড় বিষয়শ্রেণী:এলচে ফুটবল ক্লাবের খেলোয়াড় বিষয়শ্রেণী:রিয়াল বেতিসের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ফুটবল উইঙ্গার বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:ইতালিতে স্পেনীয় প্রবাসী ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:স্পেনীয় পুরুষ ফুটবলার
আরশাদ আলি একজন ব্রিটিশ মনোবিজ্ঞানী, রাজনৈতিক কর্মী এবং রাজনীতিবিদ যিনি নভেম্বর ২০১২ থেকে ডিসেম্বর ২০১২ পর্যন্ত রেস্পেক্ট পার্টির নেতা ছিলেন, নির্বাচনে জালিয়াতি প্রমাণিত হওয়ায় তাকে পদত্যাগ করতে বাধ্য করা হয়।   রাজনৈতিক ও কর্মজীবন  আলী ২০০৭ সালে ব্র্যাডফোর্ডের ম্যানিংহাম ওয়ার্ডে এবং ২০১০ সালের সাধারণ নির্বাচনে কাউন্সিলর নির্বাচনে প্রতিদ্বন্দ্বিতা করেছিলেন। তিনি চেষ্টা করে ব্র্যাডফোর্ড ওয়েস্টকে বিজয়ী করতে ব্যর্থ হন।   রেস্পেক্ট পার্টির চেয়ারম্যান নির্বাচিত হয়ে আলীর নির্বাচনের ঘোষণা রেস্পেক্ট পার্টির জাতীয় সচিব ক্রিস চিলভার্স ৫ নভেম্বর ২০১২ সালে ঘোষণা করেছিলেন।  নির্বাচনে জালিয়াতি প্রকাশের পরে আলি ২০১২ সালের ডিসেম্বরে সভাপতির পদে অধিষ্ঠিত হন। নির্বাচনী জালিয়াতির জন্য দোষী সাব্যস্ত হওয়ার পরে ১৯৯৭ সালে আলী ছয় সপ্তাহের জন্য কারাগারে ছিলেন।   তিনি ২০১৪ সালে ব্র্যাডফোর্ডে রেস্পেক্ট পার্টির প্রার্থী হিসাবে সিটি কাউন্সিলের একটি আসনে নির্বাচনে দাঁড়িয়ে ব্যর্থ হন।    তথ্যসূত্র    বহিঃসংযোগ   বিষয়শ্রেণী:ব্রিটিশ মুসলিম বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ব্রিটিশ রাজনীতিবিদ
প্রধানমন্ত্রী বাশার আল-খাসাওনেহকে ৭ অক্টোবর ২০২০-এ মন্ত্রিসভা গঠনের দায়িত্ব দেওয়া হয়েছিল। তিনি ১২ অক্টোবর ২০৩০-এ তার মন্ত্রিসভার সাথে শপথ গ্রহণ করেছিলেন। দুটি ব্যতিক্রম ছিলেন প্রতিমন্ত্রী মাহমুদ খারাবশেহ যিনি কোভিড-১৯ এর জন্য ইতিবাচক পরীক্ষা করেছিলেন, এবং ফলোআপ এবং সরকারী সমন্বয় প্রতিমন্ত্রী নওয়াফ ওয়াসফি টেল যাকে বিদেশ থেকে ফিরে আসার পরে কোয়ারেন্টাইনের প্রয়োজনীয়তা অনুসরণ করতে হয়েছিল।   মন্ত্রিসভার সদস্যরা   প্রধানমন্ত্রী এবং প্রতিরক্ষা মন্ত্রী বিশার আল-খাসাওনেহের বর্তমান মন্ত্রিসভায় নিম্নলিখিত সদস্যদের অন্তর্ভুক্ত করা হয়েছে:   তৌফিক ক্রিশান উপপ্রধানমন্ত্রী ও স্থানীয় প্রশাসন মন্ত্রী  আয়মান সাফাদি উপ-প্রধানমন্ত্রী এবং পররাষ্ট্র ও প্রবাসী মন্ত্রী হিসেবে{{cite web}}: CS1 maint: url-status (link)  খালেদ মুসা আল হেনেফাত কৃষিমন্ত্রী হিসেবে  শিক্ষা ও উচ্চশিক্ষা ও বৈজ্ঞানিক গবেষণা মন্ত্রী হিসেবে আজমি মাহাফজাহ  ওয়াজিহ আজাইজেহ রাজনৈতিক ও সংসদ বিষয়ক মন্ত্রী হিসেবে  সরকারের যোগাযোগ মন্ত্রী হিসেবে ফয়সাল শবুল  অর্থনৈতিক বিষয়ক উপ-প্রধানমন্ত্রী এবং পাবলিক সেক্টর আধুনিকায়নের প্রতিমন্ত্রী হিসেবে নাসের শ্রাইদেহ  আহমেদ মাহের আবুল সামেন গণপূর্ত ও গৃহায়ণ মন্ত্রী এবং পরিবহন মন্ত্রী হিসেবে  নায়েফ আল ফায়েজ পর্যটন ও পুরাকীর্তি মন্ত্রী হিসেবে{{cite web}}: CS1 maint: url-status (link)  ইব্রাহিম জাজী প্রধানমন্ত্রী বিষয়ক প্রতিমন্ত্রী  ন্যান্সি নামরুকা আইনি বিষয়ক প্রতিমন্ত্রী হিসেবে  আহমদ নূরী জিয়াদাত বিচার মন্ত্রী হিসেবে  ইউসুফ শামালি শিল্প, বাণিজ্য ও সরবরাহ মন্ত্রী এবং শ্রম মন্ত্রী হিসেবে  ডাঃ সালেহ এ. আল-খারাবশেহ শক্তি ও খনিজ সম্পদ মন্ত্রী হিসেবে{{cite web}}: CS1 maint: url-status (link)  অর্থমন্ত্রী হিসেবে মোহাম্মদ আল ইসিস  আওকাফ ও ইসলামিক বিষয়ক মন্ত্রী হিসেবে মোহাম্মদ খালেলেহ{{cite web}}: CS1 maint: url-status (link)  সংস্কৃতিমন্ত্রী হিসেবে হাইফা নাজ্জার  পরিবেশ মন্ত্রী হিসেবে মুয়াবিহ রাদাইদেহ{{cite web}}: CS1 maint: url-status (link)  সামাজিক উন্নয়ন মন্ত্রী হিসেবে ওয়াফা বানি মুস্তফা  স্বরাষ্ট্রমন্ত্রী হিসেবে মাজিন আবদেল্লাহ হিলাল আল ফারায়েহ{{cite web}}: CS1 maint: url-status (link)  স্বাস্থ্যমন্ত্রী হিসেবে ফিরাস আল-হাওয়ারী{{cite web}}: CS1 maint: url-status (link)  পানি ও সেচ মন্ত্রী হিসেবে মোহাম্মদ আল নাজ্জার  যুব মন্ত্রী হিসেবে মোহাম্মদ সালামেহ আল নাবুলসি  ডিজিটাল অর্থনীতি ও উদ্যোক্তা মন্ত্রী হিসেবে আহমেদ হানাদেহ  খোলোদ সাক্কাফ বিনিয়োগ মন্ত্রী হিসেবে  পরিকল্পনা ও আন্তর্জাতিক সহযোগিতা মন্ত্রী হিসেবে জেইনা তুকান   তথ্যসূত্র   বিষয়শ্রেণী:জর্ডানের মন্ত্রিসভা বিষয়শ্রেণী:বর্তমান সরকার বিষয়শ্রেণী:২০২০-এ প্রতিষ্ঠিত মন্ত্রিসভা বিষয়শ্রেণী:২০২০-এ জর্ডানে প্রতিষ্ঠিত
রুনু দত্ত (জন্ম ১৯৫৪) হলেন পশ্চিমবঙ্গের একজন ভারতীয় রাজনীতিবিদ। তিনি বর্ধমান জেলার রানিগঞ্জ বিধানসভা কেন্দ্রের পশ্চিমবঙ্গ বিধানসভার প্রাক্তন সদস্য। তিনি ২০১৬ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্ক্সবাদী) এর প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  দত্ত পশ্চিমবঙ্গের বর্ধমান জেলার রাণীগঞ্জ থেকে এসেছেন। তিনি প্রয়াত সুনীল দত্তকে বিয়ে করেছিলেন। সে দ্বাদশ শ্রেণীতে পড়াশোনা করেছে এবং উচ্চমাধ্যমিক পরীক্ষায় উত্তীর্ণ হয়েছে। পরে সে তার পড়াশোনা বন্ধ করে দেয়। তিনি একজন প্রাথমিক বিদ্যালয়ের শিক্ষিকা।   কর্মজীবন  ২০১৬ সালের পশ্চিমবঙ্গ বিধানসভা নির্বাচনে দত্ত ভারতের কমিউনিস্ট পার্টি (মার্কসবাদী) এর প্রতিনিধিত্ব করে রানিগঞ্জ বিধানসভা কেন্দ্র থেকে জয়ী হন। তিনি ৭৪,৯৯৫ ভোট পেয়ে তার নিকটতম প্রতিদ্বন্দ্বী, সর্বভারতীয় তৃণমূল কংগ্রেসের বানো নার্গিসকে ১২,৩৮৫ ভোটের ব্যবধানে পরাজিত করেন। এর আগে ২০১১ সালের পশ্চিমবঙ্গ বিধানসভা নির্বাচনে, তিনি সিপিআই (এম) টিকিটে প্রতিদ্বন্দ্বিতা করেছিলেন কিন্তু সর্বভারতীয় তৃণমূল কংগ্রেসের মোঃ সোহরাব আলীর কাছে ১,৭৫১ ভোটের ব্যবধানে হেরে যান।   তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:আসানসোলের ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৫৪-এ জন্ম বিষয়শ্রেণী:ভারতীয় বিদ্যালয়ের শিক্ষক
সাকু কোকসা (বৈজ্ঞানিক নাম: Barilius shacra) হচ্ছে Cyprinidae পরিবারের Barilius গণের একটি স্বাদুপানির মাছ।  বর্ণনা দেহ লম্বা। পৃষ্ঠীয়ভাগ অঙ্কীয়ভাগ অপেক্ষায় অধিক উত্তল। মুখের চির মধ্যম প্রকৃতির।  দুই জোড়া সুগঠিত স্পর্শী উপস্থিত যার মধ্যে উপরের চোয়ালে অবস্থিত স্পর্শী জোড়া চোখের ব্যাসের সমান অন্যদিকে চঞ্চুতে অবস্থিত স্পর্শী জোড়া তুলনামূলক দীর্ঘ। গলবিলীয় দাঁত দুই সারিতে বিন্যস্ত। দেহের পৃষ্ঠদেশ জলপাই রঙের এবং উদর ও নিকটবর্তী অঞ্চল গোলাপী- রূপালি বর্ণের হয়ে থাকে। বারটি কালো দাগ উলম্বভাবে পার্শ্বরেখার উপর থেকে পৃষ্ঠপ্রান্ত পর্যন্ত বিস্তৃত।  আবাস্থল সাকু কোকসা নদী এবং প্রবহমান জলের তলদেশে যেমন এদের দেখা মেলে তেমনই পাওয়া যায় উপরিতলেও। এরা নদী ও ঝর্ণায় বাস করে। নদীর তলদেশে অবস্থিত বালি, কাঁদা, নুড়ি, পাথর, খোয়া রয়েছে এমন স্থানে এদের অধিক পরিমাণে পাওয়া যায়।  বিস্তৃতি বাংলাদেশ, ভারত, নেপাল পাওয়া যায়। বাংলাদেশের উত্তরাঞ্চলে মাঝে মাঝে শুষ্ক মৌসুমে এ মাছ পাওয়া যায়।  খাদ্যাভ্যাস  প্রকৃতিতে এরা মূলত পানির উপরিস্থের খাবার শিকার করে খেয়ে থাকে যেমন উড়ুক্কু পতঙ্গ, ছোট মাছ। এছাড়াও এরা জলাশয়ের তলদেশে বসবাসকারী অমেরুদণ্ডীও প্রাণীও খেয়ে থাকে।  অর্থনৈতিক গুরুত্ব ভারতের মৎস্য খাতে এদের কোন গুরুত্ব পাওয়া যায় না। বাংলাদেশে একক প্রজাতি হিসেবে এদের উৎপাদন তথ্য পাওয়া যায়না। বাংলাদেশের শুষ্ক মৌসুমে মাঝে মধ্যে পাওয়া যায়। এ্যাকুয়ারিয়ামের বাহারি মাছ হিসেবে বিদেশে এর কদর আছে। বাংলাদেশেও এর সম্ভাবনা কম নয়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:স্বাদু পানির মাছ বিষয়শ্রেণী:১৮২২-এ বর্ণিত মাছ
কুতকুত গ্রামীণ কিশোরী-তরুণীদের অন্যতম প্রধান খেলা।বাংলাদেশের খেলাধুলা, রশীদ হায়দার, বাংলা একাডেমী উঠানে শস্য শুকাতে দেবার ফাঁকে কিংবা বিকালের নরম আলোয় গৃহের আঙ্গিনায় কৈশর পেরোনো তরুণীরা কুতকুত খেলায় মেতে ওঠে। বর্ষার পরের নরম মাটিতে মাটির ভাঙ্গা তৈজসপত্রের অংশ দিয়ে দাগ কেটে কুতকুতের জন্য ঘর বানানো হয়। বাংলার গ্রামীণ মেয়েরা যে কোনো ঋতুতেই এই খেলা খেলে থাকে। কুতকুত খেলায় ঘর বেচাকেনার বিষয়টি বাণিজ্যের প্রতি গ্রামীণ নারীদের সচেতনতাকে তুলে ধরে।   খেলার নিয়মাবলী  আয়তক্ষেত্রাকার মোট ৭/৮টি ঘর আঁকা হয় এবং এই ঘরগুলোর শেষ মাথায় অর্ধচন্দ্রাকৃতির আর একটি ঘর বানানো হয়। প্রথম ঘরে গুটি ফেলে এক পা শূন্যে রেখে এবং দম দিতে দিতে গুটিকে সবগুলো ঘর অতিক্রম করে অর্ধচন্দ্রাকৃতির ঘরে এনে পা নামিয়ে দম ফেলা যায়। তার পর এই ঘর থেকে গুটিকে পা দিয়ে আঘাত করে সব ঘর অতিক্রম করানোর চেষ্টা করা হয়। গুটিটি সব ঘর অতিক্রম না করলে অর্ধচন্দ্রাকৃতির ঘর থেকে বের হয়ে শূন্যে পা তুলে দম নিতে নিতে তাকে আবার আগের নিয়মে ঘর থেকে বের করে আনতে হয়। খেলোয়াড়রা কপালে গুটি রেখে উপর দিকে তাকিয়ে ৮টা ঘরের দাগে পা না ফেলে অর্ধচন্দ্রাকৃতির ঘরে যেয়ে আবার প্রথম ঘরে ফেরত আসতে পারলে সে ঘর কেনার যোগ্যতা অর্জন করে। কুতকুত খেলায় যে ঘর কেনা হবে সেই ঘরে পা বা গুটি ফেলা যাবেনা। ঘর কেনার প্রক্রিয়াকালীন সময় খেলোয়াড়ের দাঁত দেখা গেলে ঐ খেলোয়াড়ের খেলা ঐ অবস্থায় মারা যায়। ক্রমান্বয়ে ঘর কিনে শেষ ঘরটি দখল করার মাধ্যমে খেলার নিস্পত্তি হয়।   তথ্যসূত্র   বিষয়শ্রেণী:বাংলাদেশের ঐতিহ্যবাহী ক্রীড়া বিষয়শ্রেণী:শিশুতোষ খেলা